97. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.425.1/6/235888 της 22 Ιουλ./9 Αυγ. 1993 (ΦΕΚ Β΄ 595) Στρατολογικοί Πίνακες. Έχοντας υπόψη: α.Τις διατάξεις της παρ. 6 του άρθρ. 16 του Νόμ. 2119/93 «Κύρωση κώδικα διατάξεων περί μητρώων Αρρένων». β.Σχετική πρόταση του Αρχηγού ΓΕΕΘΑ (Φ. 425.1/4/5.7.1993), αποφασίζουμε: Τύπος στρατολογικών πινάκων Άρθρ.1.-1.Ο τύπος των στρατολογικών πινάκων καθορίζεται όπως στο συνημμένο στην παρούσα παράρτημα. 2.Η διεύθυνση στρατολογικού του Γενικού Επιτελείου Εθνικής Άμυνας μεριμνά για την εκτύπωση των κατ’ έτος αναγκαιούντων εντύπων στρατολογικών πινάκων και την αποστολή τους στις νομαρχίες για τη διανομή τους απ’ αυτές στους δήμους και στις κοινότητες της αρμοδιότητάς τους. Αποστολή στρατολογικών πινάκων στα στρατολογικά γραφεία Άρθρ.2.-1.Κάθε έτος καταρτίζονται στρατολογικοί πίνακες για τους διανύοντες το δέκατο έβδομο έτος της ηλικίας τους, υπολογιζόμενο κατά τις διατάξεις του εκάστοτε ισχύοντος νόμου περί στρατολογίας. (Κατά το έτος 1994 θα καταρτισθούν οι στρατολογικοί πίνακες για τους γεννηθέντες το έτος 1978). 2.Οι στρατολογικοί πίνακες που έχουν ελεγχθεί και επικυρωθεί σύμφωνα με τις διατάξεις των παρ. 1 μέχρι 5 του άρθρ. 16 του Νόμ. 2119/93, αποστέλλονται από τις νομαρχίες στα αρμόδια στρατολογικά γραφεία μέχρι την 31η Ιουλίου του έτους καταρτισμού τους. Άρθρ.3.-1.Από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού. 2.Η απόφαση αυτή να δημοσιευθεί στην Εφημερίδα της Κυβερνήσεως και να ισχύσει από τη δημοσίευσή της. (Αντί για τη σελ. 110,66063(α)  Σελ. 110,66063(β) Τεύχος 1384 Σελ. 87 Στρατολογία 36.Β.α.96-97 